A taszári Cserepes Boldizsárné eléggé meglepődött, amikor a tyúkólban akkora tojásokat talált, hogy alig fértek el a kezében. A tikok alapos megfigyelése után arra is rájött, hogy az összes tojásszörnyet ugyanaz a tyúk szenvedi ki magából akár fél napok alatt. Aztán fogta az egyik monstrumot, feltörte, és volt benne egy tojás meg egy tojás, mármint egyrészt megvolt benne a fehérje és a sárgája, amellett viszont még egy másik érintetlen tojás is, héjastul - írja a Kapospont.